पिंक ओवरसाइज्ड सूट में लगीं गॉर्जियस, फुल सिक्योरिटी के साथ हुईं स्पॉट
Bollywood Actress Alia Bhatt Seen In Pink Oversized Suit In Mumbai - Paparazzi Video. बॉलीवुड एक्ट्रेस आलिया भट्ट कल रात यानी 23 फरवरी को मुंबई में स्पॉट हुईं, इससे जुड़ा एक वीडियो सामने आया है,
बॉलीवुड एक्ट्रेस आलिया भट्ट कल रात यानी 23 फरवरी को मुंबई में स्पॉट हुईं, इससे जुड़ा एक वीडियो सामने आया है, जहां वह पिंक ओवरसाइज्ड सूट में काफी गॉर्जियस लग रही हैं। वीडियो में आलिया फुल सिक्योरिटी के साथ दिखाई दीं। इस दौरान एक्ट्रेस ने मुस्कुराते हुए पैपराजी को पोज भी दिए। दरअसल, दो दिन पहले आलिया जब अपने घर पर आराम कर रही थी, तब एक पब्लिकेशन ने उनकी प्राइवेट तस्वीरें क्लिक कर ली, वो भी बिना उनकी मर्जी के। इस हरकत के बावजूद आलिया ने स्माइल करते हुए पैपराजी से मुलाकात की। इस वीडियो के सामने आते ही फैंस एक्ट्रेस के सादगी की तारीफ कर रहे हैं।
पूरा मामला समझिए
आलिया भट्ट ने 22 फरवरी को इंस्टाग्राम के जरिए इस घटना की जानकारी दी थी। उन्होंने सोशल मीडिया पर एक पोस्ट शेयर किया था। आलिया ने पोस्ट करते हुए लिखा, 'क्या आप मेरे साथ मजाक कर रहे हैं? मैं अपने घर पर थी और एक साधारण सी नॉर्मल दोपहर बिता रही थी। मैं अपने लिविंग रूम में बैठी थी कि मुझे लगा कि कोई मुझे देख रहा है। मैंने देखा कि दो शख्स मेरे पड़ोसी की बिल्डिंग से मुझे क्लिक कर रहे हैं। किस दुनिया में ऐसा किसी के साथ करना ठीक है?'
आलिया ने आगे लिखा, 'क्या ये करने की इजाजत किसी को भी आसानी से मिल सकती है? क्या ये किसी की प्राइवेसी को खराब करना नहीं है? एक लाइन होती है, जिसे आप क्रॉस नहीं कर सकते हैं। और मेरे लिए ये कहना एकदम सेफ रहेगा कि आपने सारी लाइनें क्रॉस कर दी हैं।' इसके साथ ही आलिया ने मदद के लिए मुंबई पुलिस को भी टैग किया था। अब इस मामले के बाद आलिया के पति रणबीर कपूर ने उनकी सिक्योरिटी को बढ़ा दिया है।